En l'aria de Tur Abdín viviban uns 200.000 sirans dica 1915. Mientres a primera guerra mundial o gobierno d'os "chóvens turcos" (d'ideyolochía panturquista), querió eliminar as minorías cristianas d'Anatolia oriental: armenios, asirians y sirians. Os cristians de Tur Abdín fuoron atacatos por bandas de kurdos aliatos d'os turcos. Un tercio morió en a mortalera. Os sirians estioron menos combativos que os armenios u os neoasirians, pero tenioron un episodio de tierca resistencia en Ein Wardo, lugar fácilment fortificable on pocos centenars de sirians fuoron asitiatos por 12.000 soldatos otomans y 13000 milicians kurdos mientres 3 anyos dica que remató a guerra.